stanford-oval/wikipedia huggingface dataset:
Margareta Dume
Elämäkerta

Greta kuului aateliseen saksalaiseen Dumen sukuun Mecklenburgista, joka asettui Suomeen noin vuonna 1362. Hänen sisaruksiaan olivat Klaus, Gerhard, Henneke, Volrad ja Berthold Dume. Greta avioitui vuonna 1373 poliittisesti vaikutusvaltaisen drotsi Bo Joninpoika Gripin kanssa. Hänen veljensä Henneke oli Bo Joninpojan linnanvouti Viipurin linnassa.
Puolisonsa Bo Joninpojan kuoleman jälkeen vuonna 1386 Greta oli jätetty testamentissa suurimmaksi osaksi ilman osuutta tämän omaisuudesta. Nimittämällä kuningas Albrektin holhoojaksi itselleen ja lapsilleen (Knut Bosson Grip) hän teki kuninkaasta etujensa valvojan, kun taistelut puhkesivat puolison valtavasta perinnöstä vuonna 1387. Kuninkaan kannattajat saattoivat siten esiintyä hänen edustajinaan konfliktissa ja heitä kutsuttiin hänen "avustajikseen".
Greta Dume sai vaikutusvaltaisen aseman hovissa: vuonna 1388 hän myötävaikutti muun muassa siihen, että eräs aatelin edustaja sai takaisin takavarikoidun omaisuutensa. Vuonna 1389 hän oleskeli vielä hovissa, mutta lähti sittemmin maanpakoon, luultavasti Mecklenburgiin. Greta Dume avioitui vuonna 1394 ritari Bengt Niklissonin kanssa sopiessaan erimielisyytensä kuningatar Margareetan kanssa. Hänen kannattajansa polttivat Loftan kirkon vuonna 1409, mikä mainitaan hänen testamentissaan.
Margareta Dume haudattiin Bo Joninpojan hautaan Vadstenan luostarikirkossa 13. helmikuuta 1410.
Hall, Russell and Company

| Hall, Russell & Company |
| --- | --- |
Yritysmuoto:  Private
Perustettu:  1864
Lakkautettu:  1992
Kotipaikka:  Aberdeen, Skotlanti
Toimiala:  laivanrakennus
Infobox OKVirheellinen NIMI-arvo: 
Hall, Russell and Company oli brittiläinen telakkayhtiö, joka sijaitsi Skotlannissa Aberdeenissä.
Historia

Veljekset James ja William Hall, Thomas Russell ja James Cardno perustivat yhtiön vuonna 1864 valmistaakseen höyrykoneita ja niiden tarvitsemia kattiloita. Vuonna 1868 yhtiö valmisti ensimmäisen aluksensa Kiinan keisarilliselle laivastolle Kwang Tungin. Tämän jälkeen yhtiö valmisti lukuisia kalastusaluksia ja rahtialuksia, mutta Aberdeenin rannikon kalastuksen kasvaessa 1890-luvulla telakalta valmistui runsaasti troolareita kuten William Pyperille tehdyt North Star, North Wind ja North Breeze ja Aberdeen Steam Trawling and Fishing Companyn Strathdon, Strathtay ja Strathpey.
Eräälle yhtiön ensimmäisistä asiakkaista J. T. Rennielle valmistui parkki Umvoti vuonna 1869 ja sen jälkeen telakalta valmistui yhä suurempia aluksia Rennie and Sonsille kuten Ifafa, Inziswa ja Inanda. Sarjan suurin alus vuonna 1910 valmistunut Intaba oli 386 jalkaa.
Ensimmäisen maailmansodan aikana telakalta valmistui miinanraivaustroolareita ja toisen maailmansodan aikana telakka valmisti lukuisia Flower-luokan korvetteja ja River-luokan fregatteja. Vuosina 1944–1945 telakalta valmistui viisi rannikkorahtilaivaa fifeläisen Burntisland Shipbuilding Companyn alahankkijana. Telakalta valmistui vielä kaksi alusta alihankintana Burntislandille vuosina 1956–1957.
Sodan jälkeen telakka valmisti kalastus-, rahti- ja laivaston partioaluksia. Vuonna 1977 telakka liitettiin laivayhtiöitä kansallistettaessa British Shipbuilders Corporationiin valmistaen muun muassa Britannian puolustusministeriölle ulkovartiolaivoja sekä ampumakenttäalueille torpedoaluksia. Sotateollisuustelakaksi luokiteltu telakka palasi yksityiseen omistukseen vuonna 1986, mikä vaikeutti sen tilausten saantia kauppamerenkulusta. A&P Appledore International (Aberdeen) lunasti telakan vuonna 1989, mutta tilauskanta pysyi heikkona ja sen viimeinen valmistunut alus oli RMS St. Helena, joka luovutettiin tilaajalle vuonna 1990.
Telakka jatkoi korjaustelakkana sulkemiseensa saakka vuonna 1992.
Hajautettu energiantuotanto

Hajautettu energiantuotanto tarkoittaa tuotantomallia, jossa suhteellisen pienikokoiset sähkön-, lämmön- ja kylmäntuotannon laitokset ovat hajautuneena ympäri siirtoverkkoa.
Hajautetun energiantuotannon lisääntyminen muuttaa merkittävästi erityisesti sähköverkon toimintaa. Lämmön ja kylmäntuotannossa tuotantorakenne on ollutkin aina suurelta osin hajautettu.
Hajautetun energiantuotannon haasteet ovat ennen kaikkea energian laadun ja määrän hallinnassa. Hajautetussa toimintamallissa energiayhtiöiden on keskenään sovittava käytännöistä, joilla kuluttajille varmistetaan energiansaanti. Asiaan vaikuttavat myös lakimuutokset: esimerkiksi Englannissa on suunnitteilla laki, joka velvoittaa energiayhtiön maksamaan korvauksia jo kolmen minuutin katkon jälkeen.
Sähköverkko

Sähköverkkojen alusta asti teollisuusmaiden sähköverkko on tuotantomalliltaan ollut keskitetty ja usein valtakunnan laajuinen, eli lukumääräisesti verrattain vähäiset suuret voimalaitokset tuottavat valtaosan sähköstä maantieteellisesti laajaan sähköverkkoon. Sähkönkuluttujat ovat hajautuneena ympäri verkkoa ja ovat ainoastaan kuluttajia.
2000-luvulla, erityisesti niin kutsutun uusiutuvan energiantuotannon yleistyessä, myös tarve hajautetulle energiantuotannolle kasvaa. Uusiutuvan energian muodot ovat usein luonteeltaan hajautettuja ja väistämättä suuresti aikariippuvaisia.
Kun ennen sähköverkko on nähty suurten voimalaitosten "yksisuuntaisena" jakeluverkkona, hajautettu energiantuotanto muuttaa sen luonnetta "monisuuntaiseksi" siirtoverkoksi. Seurauksena suuri määrä toimijoita sekä tuottaa että kuluttaa sähköä verkosta. Ongelmaksi nousee lukuisien eri toimijoiden yhteensovittaminen siten, että verkon tasapaino säilyy.
Hankkeita

European Distributed EnErgy Partnership (Arkistoitu – Internet Archive) EU-DEEP initiative –projektissa kahdeksan suurta eurooppalaista energiayhtiötä tekee yhteistyötä hajautetun energiatuotannon esteiden poistamiseksi vuosina 2004-2009. Energiayhtiöt ovat Gaz de France (Ranska), Tractebel (Belgia), Iberdrola (Espanja), RWE Energy (Saksa), Lodz Rgn Power (Puola), Electricity Authority of Cyprus, EPA Attiki (Kreikka) ja Latvenergo (Latvia). Siihen osallistuu myös useita valmistajia ja tutkimuslaitoksia. Suomesta projektiin osallistuu VTT. Projektin mukaan hajautettu energiantuotanto parantaa tehokkuutta, takaa puhtaiden energialähteiden turvallisuutta, toteuttaa kestävän kehityksen mukaista energialähteiden kehitystä, kuten uusiutuva energia ja polttokennot. Projektin tarkoitus on ehkäistä näiden tekniikoiden käyttöönoton, jakelun ja siirron esteitä ja koota hajautettu tuotanto suuriksi yksiköiksi.
Hall (kilpa-auto)

|  Hall |
| --- | --- |
Koko nimi:  Hall
Päämaja:  Yhdysvallat
Tunnetuimmat kuljettajat:  Bill Mackey
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1951
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1951
Hall oli yhdysvaltalainen kilpa-autojen valmistaja, joka osallistui Indianapolis 500 -osakilpailuun kaudella 1951. Tallin kuljettaja Bill Mackey keskeytti kilpailussa kierroksella 97 kytkinrikkoon.
Aiheesta muualla

Hallin tilastot f1db.com. Arkistoitu 9.1.2009. Viitattu 19.2.2018. (englanniksi)
Haley Barbour

| Haley Barbour |
| --- | --- |

Mississippin 62. kuvernööri
 13. tammikuuta 2004 – 10. tammikuuta 2012  
Varakuvernööri:  Amy Tuck Phil Bryant Tate Reeves
Edeltäjä:  Ronnie Musgrove
Seuraaja:  Phil Bryant
Henkilötiedot
Syntynyt: 22. lokakuuta 1947 (ikä 77) Yazoo City, Mississippi, Yhdysvallat
Puoliso:  Marsha Barbour
Tiedot
Puolue:  Republikaanit
 Nimikirjoitus
Haley Reeves Barbour (s. 22. lokakuuta 1947 Yazoo City, Mississippi) on yhdysvaltalainen poliitikko. Hän toimi tammikuusta 2004 tammikuuhun 2012, kaksi nelivuotiskautta, Mississippin osavaltion kuvernöörinä. Hän on poliittiselta suuntaukseltaan republikaani. Barbour nousi Yhdysvalloissa kansalliseen tietouteen Mississippin kärsittyä hurrikaani Katrinasta.
Koulutukseltaan Barbour on juristi. Hän suoritti tutkintonsa Mississippin yliopistossa vuonna 1973. Ennen valintaansa kuvernööriksi hän toimi lobbaukseen erikoistuneen Barbour, Griffith and Rogers -yrityksen johdossa.
Aiheesta muualla

Kuvernöörin kotisivu (Arkistoitu – Internet Archive)
Kuvia tai muita tiedostoja aiheesta Haley Barbour Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat 
Muut:  NARA  SNAC
As I Lay Dying

| As I Lay Dying |
| --- | --- |

 As I Lay Dying esiintymässä With Full Force -tapahtumassa vuonna 2007
Tiedot
Toiminnassa:  2000–
Tyylilaji:  metalcore
Kotipaikka:  San Diego, Kalifornia, Yhdysvallat
Laulukieli:  englanti
Jäsenet:  Tim Lambesis, laulu   Phil Sgrosso, sähkökitara   Nick Hipa, sähkökitara   Josh Gilbert, bassokitara (laulu)  Jordan Mancino, rummut  
Levy-yhtiö:  Metal Blade Records, 2003–  
Infobox OKNimi-testi OK: 
As I Lay Dying on yhdysvaltalainen metalcore-yhtye, jolla on levytyssopimus Metal Blade Recordsin kanssa. As I Lay Dying on ollut Killswitch Engagen ja Unearthin kanssa tyylin merkittävimpiä nimiä vuodesta 2002. As I Lay Dying on myös kaupallisesti menestyneimpiä metalcore-yhtyeitä, ja sen vuoden 2007 julkaisu An Ocean Between Us meni sijalle 8 Billboardin Top 200 -listalla sekä sijalle 1 Top Rock -listalla. Yhtye on esiintynyt Wacken Open Airissa, suuren luokan kiertueilla kuten With Full Force, Sounds of the Underground, Warped Tour ja Taste of Chaos sekä Suomessa neljästi.
Yhtye voitti MTV2-televisiokanavan Ultimate Metal God -tunnustuksen ensimmäisessä vuosittaisessa All That Rocks -erikoisjaksossa, valittiin "vuoden artistiksi" San Diego Music Awards -tapahtumassa vuonna 2008 ja oli ehdolla vuoden 2008 Grammy-palkinnon saajaksi kappaleellaan "Nothing Left". As I Lay Dyingin sanoitukset käsittelevät ihmissuhteita ja sisäistä kamppailua. Yhtye kirjoitti viidettä albumiaan The Powerless Rise kolme vuotta ennen julkaisua toukokuussa 2010. Albumia on pidetty yhtyeen parhaimpana.
Historia > Alkuvaiheet

Laulaja Tim Lambesis perusti As I Lay Dyingin vuonna 2001 sen jälkeen, kun hän jätti Society's Finest -yhtyeen, jossa hän soitti kitaraa. As I Lay Dying oli aluksi trio, kitaristi Evan White ja rumpali Jordan Mancino kokoonpanossaan, ja Lambesiksen mukaan yhtyeen nimi on peräisin William Faulknerin romaanista Kun tein kuolemaa.. Kuitenkin yhtyeeseen vuonna 2004 liittynyt Nick Hipa selittää eräässä haastattelussa, että nimen ja romaanin välillä ei ole yhteyttä, ja että nimi valittiin, koska se kuulostaa "raa'alta".
In Flamesin, Soilworkin ja At the Gatesin vaikuttajikseen nimeävä As I Lay Dying kiinnitti Pluto Recordsin huomion, ja yhtiö tarjosi yhtyeelle levytyssopimusta. Sopimuksen allekirjoitettuaan yhtye meni kuukautta myöhemmin äänitysstudioon levyttämään ensimmäistä albumiaan Beneath the Encasing of Ashes, joka julkaistiin kesäkuussa 2001. Vuonna 2002 yhtye äänitti viisi kappaletta Pluto Recordsin split-cd:lle sandiegolaisyhtye American Tragedyn kanssa. As I Lay Dying tajusi, että se tarvitsi toisen kitaristin ja basistin kokoonpanoonsa. Mancino selittää: "Aloimme tehdä kiertueita, ja selvästi tarvitsimme enemmän jäseniä." Yhtye kävi läpi muutaman kokoonpanomuutoksen basistien kanssa: Noah Chase jätti yhtyeen vuonna 2001, ja Aaron Kennedy lähti 2003. Kitaristi White lopetti 2003, kuten teki Jason Krebs samana vuonna.
Historia > Metal Bladen levytyssopimus

Sen jälkeen kun As I Lay Dying oli tehnyt laajoja kiertueita ja nostanut suosiotaan, yhtye teki levytyssopimuksen Metal Blade Recordsin kanssa maaliskuussa 2003. Saman vuoden heinäkuussa julkaistiin yhtyeen toinen täyspitkä äänite Frail Words Collapse, jonka tuotti Tim Lambesis, ja sitä seurasi runsas kiertueaika yhtyeiden kuten Himsa, Shadows Fall, The Black Dahlia Murder, Killswitch Engage, In Flames, Hatebreed ja muiden suosittujen metalliyhtyeiden kanssa. Yhtyeen 94 Hours ja Forever -musiikkivideot saivat paljon lähetysaikaa Fuse TV:llä ja MT2:n Headbanger's Ball -ohjelmassa. As I Lay Dying oli myös nykyisin lakanneen MP3.com-sivuston ladatuin yhtye. Evan White jätti yhtyeen vuonna 2003, Nick Hipa liittyi yhtyeeseen kitaristiksi vuonna 2004.
Vuoden 2005 tammikuun alussa As I Lay Dying meni Big Fish Studiosiin, Encinitasiin, Kaliforniaan, jossa oli äänitettyä myös albumi Frail Words Collapse. Kesäkuussa 2005 yhtye julkaisi kolmannen täyspitkän albuminsa Shadows are Security ja lähtivät laajalle kiertueelle tukeakseen albumin myyntiä. Kiertueisiin kuuluivat muiden muassa vuosittainen vakioesiintyminen Cornerstone Festival -tapahtumassa ja toinen lava Ozzfest 2005:ssä.
Historia > Kaupallinen menestys

Toukokuussa 2006 sekä Beneath the Encasing of Ashes että yhtyeen split-CD:n kappaleet julkaistiin uudelleen Metal Blade Recordsin kautta yhdellä CD:llä. Albumi sisältää alkuperäisen äänitteen ja uudelleenäänitetyt versiot split-CD:n kappaleista. Albumi julkaistiin, koska yhtye piti parempana sen uudelleenjulkaisua kuin että kuuntelijat maksaisivat isoja summia kuullakseen vanhoja As I Lay Dyingin levytyksiä. Yhtye nosti vuonna 2006 julkisivuaan merkittävästi kaupallista menestyvän yhtyeen tyyliin esiintymällä Taste the Chaos -kiertueella sellaisten yhtyeiden kuin Deftones, Thrice, Dredg, Funeral for a Friend ja Story of the Year kanssa. As I Lay Dying tiettävästi ystävystyi monien näiden yhtyeiden kanssa jyrkästä tyylimuutoksestaan huolimatta.
Kesällä 2006 As I Lay Dying oli pääesiintyjän asemassa Sounds of the Underground -festivaaleilla. Tapahtumassa esiintyivät muiden muassa In Flames, Cannibal Corpse, Trivium, Gwar ja Terror.
Talvella 2006 As I Lay Dyingin basisti Clint Norris jätti yhtyeen, koska hän halusi keskittyä avioelämäänsä.
Historia > An Ocean Between Us (2007-)

Josh Gilbert liittyi yhtyeeseen basistiksi alkuvuodesta 2007. Maaliskuussa As I Lay Dying aloitti uuden albuminsa äänitykset, joiden on tarkoitus päättyä kesällä 2007. Tuottajana albumilla toimii Killswitch Engage -yhtyeen Adam Dutkiewicz
Kesäkuun alussa yhtye kertoi Music Televisionin uutisille, että he ovat saaneet tarpeekseen metalcore-tyylistä, sillä heidän mielestään metalcore on vain kopioinut itseään toistuvasti. Tim Lambesiksen mukaan tulevalla julkaisullaan An Ocean Between Us yhtye palaisi osin metalcoren juurille, thrash metaliin. Studio-ongelmien vuoksi albumin julkaisu siirtyi elokuulle 2007.
Julkaisupäivänä 21. elokuuta 2007 albumi meni sijalle 8 Billboardin Top 200 -listalla ja sijalle 1 Top Rock -listalla. Albumia myytiin ensimmäisellä viikolla 39 000 kappaletta, tehden siitä yhtyeen parhaiten sijoittuneen julkaisun. Albumi sai yleisesti myönteisiä arvioita. Billboardin Christa L. Titus kirjoitti albumista: "Olivat erot As I Lay Dyingin henkilökohtaisten päämäärien ja ihailijoitten vaatimusten välillä sitten mitä tahansa, tämä albumi on varmasti silta molempien välillä", ja ylistää yhtyeen kitarasooloja. Blabbermouth.netin Scott Alisoglu kuvaili julkaisua: "Eheä ja usein thrash-vaikutteinen albumi, sillä yhtye saavutti tehokkaan tasapainon aggression ja tarttuvien melodioiden välillä." All Music Guiden Thom Jurek ylisti yhtyettä musiikillisten rajojensa laajentamisesta lisäämällä melodisia kertosäkeitä ja puhdasta laulua, kuten viimeksi "Confined"-kappaleella Shadows Are Security -albumilla.
Joidenkin mielestä An Ocean Between Us on enemmäkin thrash- ja heavy metal -albumi ja vähemmän metalcore albumi kuin Frail Words Collapse ja Shadows are Security. Mukana on kuitenkin vielä metalcore-aineksia.
Edistääkseen albumin myyntiä As I Lay Dying esiintyi Warped Tour 2007:ssä elokuussa, ja kiersi Eurooppaa syyskuussa yhtyeiden Darkest Hour, Himsa sekä Maroon kanssa. Yhtye sai "Ultimate Metal God" -tunnustuksen MTV2-kanavan "All That Rocks"-ohjelmassa, ja sai Grammy-palkintoehdokkuuden luokassa "Best Metal Performance" kappaleestaan "Nothing Left". Muut ehdokkaina olleet yhtyeet olivat Slayer (joka voitti), King Diamond, Machine Head ja Shadows Fall. As I Lay Dying soitti joillain Warped 2008 -kiertuilla sekä Taste of Chaos UK 2008 -kiertueella pääesiintyjä Atreyun kanssa.
Huhtikuussa 2009 yhtyeen dvd This Is Who We Are julkaistiin Euroopassa ja Yhdysvalloissa. kuukautta julkaisun jälkeen dvd sai kulta arvon Yhdysvalloissa.
Historia > The Powerless Rise (2010 -)

As I Lay Dying meni lokakuussa 2009 studioon äänittämään uutta albumia. 23. marraskuuta 2009 Josh Gilbert ilmoitti Twitterissä, että puolet albumista on nauhoitettu. 1.helmikuuta albumin nimeksi julkistettiin The Powerless Rise. On 7-10. toukokuuta The Powerless Rise oli kokonaisuudessaan kuunneltavissa yhtyeen MySpace-sivulla. Albumi julkaistiin virallisesti 11.toukokuuta 2010. Albumi sai pääsääntöisesti myönteisen vastaanoton kriitikoilta, joista yksi kirjoitti, että "metalcoren ja As I Lay Dyingin ihailijat tulevat olemaan enemmän kuin tyytyväisiä The Powerless Riseen, sillä yhtyeen asteittainen kehittyminen ja tasainen laatu tekevät tästä sen parhaimman albumin.". Albumi meni sijalle 10 Billboard 200 -listalla. Syyskuun 11. päivä, As i Lay Dying julkaisi uuden kappaleen nimeltä 
"Paralyzed". Kyseinen kappale tulee heidän seuraavalle kokoelma-albumilleen. Albumin nimeksi tulee "Decas" ja se julkaistaan 8. Marraskuuta 2011. Se on heidän julkaisu vuosikymmenen kunniaksi.
As I Lay Dying Suomessa

As I Lay Dying esiintyi ensimmäistä kertaa Suomessa vuonna 2007 Provinssirock-tapahtumassa Seinäjoella. Yhtye esiintyi myös Helsingin Nosturissa saman vuoden syyskuussa. Nosturissa yhtye nähtiin toistamiseen 19. marraskuuta 2010 Heaven Shall Burnin, Adeptin ja Suicide Silencen kanssa.
As I Lay Dying on nähty viimeisimmän kerran Suomessa Triviumin mukana perjantaina 2. marraskuuta 2012, Helsingin The Circukseen. Mukana olivat myös bändit Caliban ja Upon a Burning Body.
Vakaumus

Viestimissä on toisinaan alleviivattu yhtyeen jäsenten kristillistä vakaumusta. Siitä, pitääkö yhtye itseään "kristillisenä yhtyeenä" vai "yhtyeenä jossa on kristittyjä", Tim Lambesis kertoo yhtyeen kotisivujen FAQ-sivulla: "En ole varma mikä ero on kristillisellä yhtyeellä ja yhtyeellä jossa on viisi kristittyä. Jos todella uskot johonkin, silloin sen pitäisi vaikuttaa kaikkeen elämässäsi. Kaikki me viisi olemme kristittyjä. Uskon, että muutoksen tulee alkaa ensin minusta, ja sen seurauksena sanoituksemme eivät näyttäydy kovin 'saarnaavina'. Monet kappaleemme käsittelevät elämää, kamppailua, erehdyksiä, ihmissuhteita ja muita asioita, jotka eivät täysin sovi hengelliseen määritelmään. Kaikki nämä aiheet on kuitenkin kirjoitettu näkökulmastani kristittynä." Nick Hipa sanoo Lammas Zinen haastattelussa, että heillä ei ole agendaa asemallaan tai musiikillaan: "Meidän asia perustuu enemmän siihen, että haluamme vilpittömästi tehdä musiikkia." Hipa korostaa vielä: "En halua, että kukaan kuuntelee meitä muun kuin musiikkimme takia enkä halua, että ne jotka eivät kuuntele tekisivät sitä minkään muun takia kuin musiikin."
Diskografia

Studioalbumit
Beneath the Encasing of Ashes (18. kesäkuuta 2001,  Pluto Records)
Frail Words Collapse (1. heinäkuuta 2003,  Metal Blade Records)
Shadows are Security (14. kesäkuuta 2005,  Metal Blade Records)
An Ocean Between Us (2007,  Metal Blade Records)
The Powerless Rise (2010,  Metal Blade Records)
Awakened (25. syyskuuta 2012,  Metal Blade Records)
Shaped by Fire (20. syyskuuta 2019, Nuclear Blast)
Through Storms Ahead (15. marraskuuta 2024, Napalm Records)
Kokoelma-albumit
A Long March: The First Recordings (16. toukokuuta 2005,  Metal Blade Records)
Decas (8. marraskuuta 2011,  Metal Blade Records)
Split-albumit
As I Lay Dying/American Tragedy split-CD (1. heinäkuuta 2002,  Pluto Records)
Videot
This Is Who We Are (2009,  Metal Blade Records)
Yhtyeen jäsenet > Nykyiset

Tim Lambesis
laulu (2001–)
Phil Sgrosso
kitara (2001–)
Nick Hipa
kitara (2004–)
Josh Gilbert
basso (2007–)
Yhtyeen jäsenet > Entiset

Evan White: kitara (2001–2003)
Clint Norris: basso, laulu (2003–2006)
Noah Chase: basso
Jasun Krebs: kitara (nykyisin A Midday Atlantic -yhteessä)
Brandon Hays: kitara (nykyisin Please Mr. Gravedigger -yhtyeessä)
Ruben Gutierrez: kitara
Aaron Kennedy: basso
Tommy Garcia: kitara, basso (nykyisin Please Mr. Gravedigger ja The Stranger Sixx -yhtyeissä)
Jonathan Jameson: kitara (nykyisin Delta Spirit -yhtyeessä)
Aiheesta muualla

Viralliset kotisivut (englanniksi)
As I Lay Dying Encyclopaedia Metallumissa (englanniksi)
As I Lay Dying Myspacessa (englanniksi)
As I Lay Dying Last.fm:ssä (englanniksi)
| n k As I Lay Dying |
| --- | --- |
 Tim Lambesis  Jordan Mancino  Phil Sgrosso  Nick Hipa  Josh Gilbert   Evan White  Clint Norris  Noah Chase  Aaron Kennedy  Jasun Krebs 
Studioalbumit:  Beneath the Encasing of Ashes  Frail Words Collapse  Shadows Are Security  An Ocean Between Us  The Powerless Rise  Awakened  Shaped by Fire 
Kokoelmat:  A Long March: The First Recordings 
Split-albumit:  As I Lay Dying/American Tragedy 
Videot: This Is Who We Are 
Singlet:  ”94 Hours”  ”Forever”  ”Confined”  ”Through Struggle”  ”The Darkest Nights”  ”Nothing Left”  ”The Sound of Truth”  ”Within Destruction”  ”I Never Wanted”  ”Beyond Our Suffering”  ”Parallels”  ”Anodyne Sea” 
Katso myös:  Austrian Death Machine  Sworn Enemy 
As I Lay Dying esiintymässä Hellfest Summer Open Airissa vuonna 2006
Robert Oppenheimer

| Robert Oppenheimer |
| --- | --- |
 Oppenheimer noin vuonna 1944
Henkilötiedot
Syntynyt: 22. huhtikuuta 1904 New York, New York, Yhdysvallat
Kuollut: 18. helmikuuta 1967 (62 vuotta) Princeton, New Jersey, Yhdysvallat
Koulutus ja ura
Opinnot:   Harvardin yliopisto  Cambridgen yliopisto  Göttingenin yliopisto 
Väitöstyön ohjaaja:  Max Born
Instituutti:   Harvardin yliopisto  California Institute of Technology  Kalifornian yliopisto, Berkeley  Los Alamos National Laboratory  Institute for Advanced Study 
Oppilaat:   David Bohm  Robert Christy  Willis Eugene Lamb  Hartland Snyder  George Volkoff 
Tutkimusalue:  Teoreettinen fysiikka
Tunnetut työt:   Ydinaseen kehittäminen  Bornin-Oppenheimerin approksimaatio  Tolmanin–Oppenheimerin–Volkoffin raja 
 Nimikirjoitus
Julius Robert Oppenheimer (22. huhtikuuta 1904 New York – 18. helmikuuta 1967 Princeton, New Jersey) oli yhdysvaltalainen teoreettinen fyysikko. Hän johti toisen maailmansodan aikana maailman ensimmäisen ydinaseen kehitysohjelman Manhattan-projektin Los Alamosin laboratoriota, jossa ydinpommi suunniteltiin ja valmistettiin. Häntä onkin kutsuttu ydinpommin isäksi.
Nuoruus

Oppenheimer syntyi vuonna 1904 New Yorkissa varakkaaseen juutalaisperheeseen. Oppenheimerilla oli Saksan juutalaisia sukujuuria. Syntymätodistuksessa hänen ensimmäiseksi etunimekseen on kirjattu Julius, kuten isällään. Se on epätavallista, koska pojan nimeäminen isänsä mukaan on perinteisen juutalaisen nimeämiskäytännön vastaista. Aikuisena Oppenheimerista käytettiin nimimuotoa J. Robert, ja hän väitti itse, ettei ”J” tarkoittanut mitään.
Oppenheimerilla oli pikkuveli nimeltä Frank. He kävivät  New York Society for Ethical Culturen koulua, ja kouluaikana Oppenheimer kiinnostui luonnontieteistä ja kirjallisuudesta. Oppenheimer oli kouluaikoinaan melko sulkeutunut nuori. Hän harrasti kivien keräilyä ja purjehdusta sekä ratsastusta New Mexicossa, jonne hänet lähetettiin virkistyslomille toipumaan kroonisesta paksusuolen tulehduksesta.